gr07-254

กลุ่มที่ 7

ภาพกลุ่ม ณ วันที่ 10 ม.ค. 55 (ขาด กมลชนก)

กมลชนก พานิชพึ่งรัถ วท. พริมา เสียงเพราะดี วท. (หัวหน้ากลุ่ม) รมิตา ณ นคร วศ. ธนโชติ กตเวทิตาธรรม มน. อาริยา โสตถิธรรมรักษ์ วศ.

เลือกหัวข้อ 1.Wikipedia 2.Google Maps 3.Google+

ที่มา ประวัติการเกิดเครื่องมือ การใช้งาน ใช้อย่างไร ประโยชน์ที่ได้รับ ก้าวต่อไปที่อยากเห็น เมื่อใช้แล้วอยากเห็นเครื่องมือนี้ทำอะไรได้อีก ข้อมูลนี้มาจากผู้ใด กำหนดส่ง พฤ. 12 ม.ค. 55

1.Wikipedia


====**วิกิพีเดีย**(อังกฤษ: Wikipedia) เป็นโครงการสารานุกรมเนื้อหาเสรีหลายภาษาบนเว็บไซต์เนื้อหากว่า 20 ล้านบทความ โดยเฉพาะในวิกิพีเดียภาษาอังกฤษ ซึ่งมีเนื้อหามากกว่า 3.8 ล้านบทความ เกิดขึ้นจากการร่วมเขียนของอาสาสมัครทั่วโลกทุกคนที่สามารถเข้าถึงวิกิพีเดียสามารถร่วมแก้ไขได้เกือบทุกบทความอย่างเสรีจนถึงเดือนกรกฎาคม พ.ศ. 2554 วิกิพีเดียมี 282 รุ่นภาษาและได้กลายมาเป็นงานอ้างอิงทั่วไปที่ใหญ่ที่สุดและได้รับความนิยมมากที่สุดบนอินเทอรฺเน็ต จนถูกจัดเป็นเว็บที่มีผู้เข้าชมมากที่สุดในโลกอันดับที่ 6 ตามการจัดอันดับของอเล็กซาด้วยจำนวนผู้อ่านกว่า 365 ล้านคนมีการประเมินว่าวิกิพีเดียมีการเรียกดูหน้าถึง 2,700 ล้านครั้งต่อเดือนในสหรัฐอเมริกาประเทศเดียว ====

====วิกิพีเดียเปิดตัวในปี พ.ศ. 2544 โดย จิมมีเวลส์ และ แลร์รีแซงเจอร์ คำว่า "วิกิพีเดีย" เป็นคำที่ประดิษฐ์ขึ้นโดยแลร์รี แซงเจอร์ มาจากการผสมคำว่า"** วิกิ **" (wiki) ซึ่งเป็นลักษณะของการสร้างเว็บไซต์ที่แบบมีส่วนร่วมเป็นคำในภาษาฮาวายที่แปลว่า "เร็ว" และคำว่า "เอนไซโคล**พีเดีย**" (encyclopedia) ที่แปลว่า สารานุกรม ====

====มีการกล่าวถึงวิกิพีเดียอยู่บ่อยครั้งในแง่ความแตกต่างกับรูปแบบการจัดทำสารานุกรมแบบเก่าที่มีเฉพาะผู้เชี่ยวชาญเป็นผู้จัดทำขึ้นและการรวบรวมเนื้อหาที่ไม่เป็นวิชาการไว้เป็นจำนวนมาก ครั้งเมื่อนิตยสาร ไทม์ จัดให้" คุณ " (You) เป็น บุคคลแห่งปี พ.ศ. 2549 อันเป็นการยอมรับความสำเร็จที่เกิดขึ้นอย่างรวดเร็วจากความร่วมมือและปฏิสัมพันธ์ออนไลน์ของผู้ใช้หลายล้านคนทั่วโลกก็ได้อ้างถึงวิกิพีเดียว่าเป็นตัวอย่างหนึ่งของบริการ เว็บ 2.0 เช่นเดียวกับ ยูทูบ และ เฟซบุ๊ บางคนลงความเห็นว่าวิกิพีเดียมิได้มีความสำคัญเป็นเพียงสารานุกรมอ้างอิงเท่านั้นแต่ยังเป็นแหล่งข่าวที่อัปเดตอย่างรวดเร็วอีกด้วยเพราะมักพบเหตุการณ์ปัจจุบันถูกสร้างเป็นบทความในวิกิพีเดียอย่างรวดเร็วนักเรียนนักศึกษายังได้รับคำสั่งให้เขียนบทความวิกิพีเดียเพื่อฝึกอธิบายแนวคิดที่เข้าใจยากให้ผู้อ่านที่ไม่เคยศึกษามาก่อนเข้าใจได้ชัดเจนและรัดกุม ====

====วิกิพีเดียทำงานด้วย ซอฟต์แวร์ ชื่อ มีเดียวิกิ และจัดเก็บใน เซิร์ฟเวอร์ สามแห่งทั่วโลกโดยมีเซิร์ฟเวอร์ใหญ่อยู่ที่ รัฐฟลอริดา สหรัฐอเมริกา และเซิร์ฟเวอร์ย่อยตั้งอยู่ที่ อัมสเตอร์ดัม เนเธอร์แลนด์ และ โซล เกาหลีใต้ ในขณะที่มูลนิธิสำนักงานใหญ่ตั้งอยู่ที่ ซานฟรานซิสโก รัฐแคลิฟอร์เนีย ====

ประวัติ
วิกิพีเดียเริ่มขึ้นจากเป็นโครงการเพิ่มเติมของ นูพีเดีย โครงการสารานุกรมเสรีออนไลน์ภาษาอังกฤษ ซึ่งบทความในนูพีเดียนั้นเขียนขึ้นโดยผู้เชี่ยวชาญและได้รับการตรวจสอบภายใต้กระบวนการที่เป็นทางการ นูพีเดียก่อตั้งขึ้นเมื่อวันที่ 9 มีนาคม พ.ศ. 2543 บริหารงานโดยบริษัท เว็บท่าโบมิส บุคคลสำคัญที่มีส่วนสร้างนูพีเดีย ได้แก่ จิมมี เวลส์ ผู้บริหารระดับสูงของโบมิส และแลร์รี แซงเจอร์ บรรณาธิการบริหาร ของนูพีเดียและวิกิพีเดียในเวลาต่อมา แต่เดิมข้อความในนูพีเดียอยู่ภายใต้สัญญาอนุญาต เนื้อหาเปิด ของนูพีเดียเอง แล้วค่อยเปลี่ยนมาใช้ สัญญาอนุญาตเอกสารเสรีของกนู ก่อนหน้าที่วิกิพีเดียจะถูกก่อตั้งขึ้น โดยการผลักดันของ ริชาร์ด สตอลล์แมน

แลร์รี แซงเจอร์และจิมมี เวลส์ร่วมกันก่อตั้งวิกิพีเดียเวลส์ได้ความชอบจากการกำหนดเป้าหมายในการสร้างสารานุกรมที่สามารถแก้ไขได้อย่างเปิดเผย ส่วนแซงเจอร์มักได้รับความชอบในด้านยุทธศาสตร์การใช้ วิกิ เพื่อบรรลุเป้าหมายดังกล่าว วันที่ 10 มกราคม พ.ศ. 2544 แลร์รี แซงเจอร์เสนอบนจดหมายกลุ่มนูพีเดียในการสร้างวิกิเป็นโครงการ "ตัวป้อน" สำหรับนูพีเดีย วิกิพีเดียเปิดตัวอย่างเป็นทางการเมื่อวันที่ 15 มกราคม พ.ศ. 2544 เป็นรุ่นภาษาอังกฤษเพียงรุ่นเดียวภายใต้ชื่อโดเมน www.wikipedia.com และมีการประกาศทางจดหมายกลุ่มนูพีเดียโดยแซงเจอร์นโยบาย "มุมมองที่เป็นกลาง" ของวิกิพีเดียมีการประมวลขึ้นในช่วงไม่กี่เดือนแรกหลังเปิดตัว และมีใจความคล้ายกับนโยบาย "ไม่มีอคติ" ของนูพีเดียก่อนหน้านี้ แต่นอกเหนือจากนี้ เดิมวิกิพีเดียมีกฎค่อนข้างน้อยและดำเนินการเป็นเอกเทศจากนูพีเดีย



กราฟแสดงจำนวนบทความในวิกิพีเดียภาษาอังกฤษตั้งแต่วันที่ 10 มกราคม พ.ศ. 2544 จนถึง 9 กันยายน พ.ศ. 2550 วันที่วิกิพีเดียภาษาอังกฤษมีบทความครบสองล้านบทความ

ผู้เขียนวิกิพีเดียในช่วงแรกมาจากนูพีเดีย การโพสต์ สแลชดอต และดัชนีเว็บ เสิร์ชเอนจิน วิกิพีเดียมีบทความประมาณ 20,000 บทความ ใน 18 ภาษา เมื่อถึงปลายปี พ.ศ. 2544 ต่อมาวิกิพีเดียเพิ่มรุ่นภาษาเป็น 26 ภาษา เมื่อถึงปลายปี พ.ศ. 2545, 46 ภาษา ในปลายปี พ.ศ. 2546 และ 161 ภาษา ก่อนสิ้นปี พ.ศ. 2547 นูพีเดียและวิกิพีเดียยังคงเปิดให้บริการอยู่ทั้งคู่จนกระทั่งเซิร์ฟเวอร์ของนูพีเดียถูกปิดตัวลงอย่างถาวรใน พ.ศ. 2546 และเนื้อหาถูกรวมเข้ากับวิกิพีเดีย วิกิพีเดียภาษาอังกฤษ มีบทความเกินสองล้านบทความเมื่อวันที่ 9 กันยายน พ.ศ. 2550 ทำให้วิกิพีเดียเป็นสารานุกรมขนาดใหญ่ที่สุดเท่าที่เคยจัดทำขึ้น

การใช้งาน
วิกิพีเดียดำเนินการด้วยรูปแบบการแก้ไข "วิกิ" ที่เปิดเผยต่อสาธารณะ ซึ่งแตกต่างไปจากรูปแบบสารานุกรมในอดีต ทุกบทความสามารถแก้ไขได้โดยไม่จำเป็นต้องมีบัญชีผู้ใช้ก่อน ยกเว้นบางหน้าที่มีการก่อกวนอย่างต่อเนื่อง แต่ทุกคนก็ยังสามารถสร้างบทความใหม่ได้ ไม่มีผู้ใดเป็นเจ้าของบทความในวิกิพีเดีย หรือมีบทความอยู่ภายใต้การกลั่นกรองของผู้มีอำนาจใด ๆ แต่บทความจะตกลงกันโดยมติเอกฉันท์

เมื่อบทความมีการเปลี่ยนแปลง การแก้ไขนั้นจะแสดงผลทันทีโดยปราศจากการตรวจทาน ไม่ว่าการแก้ไขนั้นจะมีข้อบกพร่อง เป็นข้อมูลที่ผิด หรือการแก้ไขไร้สาระ ขณะที่วิกิพีเดียบางภาษานอกเหนือไปจากวิกิพีเดียภาษาอังกฤษ ซึ่งการควบคุมบริหารไม่ขึ้นต่อกัน สามารถปรับเปลี่ยนนโยบายดังกล่าวได้อย่างเสรี ยกตัวอย่างเช่น วิกิพีเดียรุ่นภาษาเยอรมันบำรุงรักษาระบบ "รุ่นเสถียร" ของบทความ เพื่อให้ผู้อ่านเห็นรุ่นบทความที่ผ่านการตรวจทานแล้วเท่านั้น ในเดือนมิถุนายน พ.ศ. 2553 มีการประกาศว่าวิกิพีเดียภาษาอังกฤษจะยกเลิกการจำกัดการแก้ไขอย่างเข้มงวดจากบทความที่ "เป็นที่ถกเถียงกัน" หรือมีแนวโน้มว่าจะถูกก่อกวน โดยใช้การตรวจสอบแทนการจำกัดการแก้ไขสำหรับผู้ใช้ใหม่หรือไม่ได้ลงทะเบียน โดยจะมี "ระบบใหม่ ที่เรียกว่า 'การแก้ไขที่กำลังพิจารณา'" ผู้ร่วมพัฒนา ไม่ว่าจะลงทะเบียนหรือไม่ ต่างก็สามารถใช้ประโยชน์ได้จากคุณลักษณะซึ่งเปิดโอกาสให้ใช้โดยซอฟต์แวร์ที่วิกิพีเดียทำงานอยู่ หน้า "ประวัติ" ที่ปรากฏในบทความทุกบทจะบันทึกรุ่นในอดีตทั้งหมดของแต่ละบทความ ถึงแม้ว่าประวัติส่วนที่มีลักษณะเป็นการหมิ่นประมาท ข่มขู่จะดำเนินคดีตามกฎหมาย หรือข้อมูลที่ละเมิดลิขสิทธิ์จะถูกนำออกหลังจากนั้น คุณลักษณะดังกล่าวทำให้เป็นการง่ายที่จะเปรียบเทียบทั้งรุ่นเก่าและรุ่นใหม่ ย้อนการแก้ไขที่ถูกพิจารณาว่าไม่พึงประสงค์ หรือเรียกคืนเนื้อหาที่หายไป หน้า "อภิปราย" ของแต่ละบทความใช้เพื่อเป็นประสานงานระหว่างผู้ร่วมแก้ไขหลายคน ผู้แก้ไขเป็นประจำมักจะ "เฝ้าดู" บทความที่พวกเขาสนใจ เพื่อที่ว่าพวกเขาจะสามารถติดตามการแก้ไขล่าสุดของบทความนั้น ๆ ได้โดยง่าย โปรแกรมคอมพิวเตอร์ที่เรียกว่า อินเทอร์เน็ตบอตได้ถูกใช้อย่างกว้างขวางเพื่อย้อนการก่อกวนทันทีที่เกิดขึ้น หรืออาจใช้เพื่อคำสะกดผิดที่พบบ่อย และปัญหาด้านการจัดรูปแบบ หรือเพื่อสร้างบทความใหม่ อย่างเช่น สร้างเอ็นทรีภูมิศาสตร์ในรูปแบบมาตรฐานจากข้อมูลสถิติ

บทความในวิกิพีเดียจัดอยู่ในสามแนวทาง ตามสถานะการพัฒนา สาระสำคัญของหัวเรื่อง และระดับการเข้าถึงที่จำเป็นต่อการแก้ไข สถานะบทความที่มีการพัฒนาสูงสุด จะเรียกว่า "บทความคัดสรร" ซึ่งก็คือ บทความที่ได้รับการเห็นชอบจากผู้แก้ไขวิกิพีเดียว่าจะแสดงในหน้าหลักของวิกิพีเดีย[|[] นักวิจัย จาโคโม โปเดอรี พบว่าบทความมีแนวโน้มว่าจะได้รับสถานะบทความคัดสรรถ้าเป็นงานเขียนอย่างละเอียดถี่ถ้วนของผู้แก้ไขจำนวนน้อยใน พ.ศ. 2550 ในการเตรียมการจัดทำวิกิพีเดียรุ่นตีพิมพ์ วิกิพีเดียภาษาอังกฤษได้ริเริ่มเกณฑ์การประเมินเพื่อตัดสินคุณภาพของบทความ

โครงการวิกิเป็นแหล่งสำหรับกลุ่มผู้แก้ไขที่จะร่วมมือประสานงานกันในหัวเรื่องใดหัวเรื่องหนึ่งโดยเฉพาะ หน้าอภิปรายของโครงการวิกิมักจะใช้เพื่อติดตามการเปลี่ยนแปลงที่เกิดขึ้นในบทความต่าง ๆ วิกิพีเดียยังได้คงรูปแบบของการเขียนที่เรียกว่า คู่มือในการเขียน ซึ่งกำหนดเงื่อนไข อย่างเช่น ในประโยคแรกของแต่ละบทความ หัวเรื่องของบทความหรือชื่ออื่นที่เรียกหัวเรื่องนั้นควรจะทำเป็นตัวหนา

แผนภูมิวงกลมแสดงเนื้อหาวิกิพีเดียแบ่งตามประเภท เมื่อเดือนมกราคม พ.ศ. 2551

ประโยชน์ที่ได้รับ

 * เนื้อหาเปิดเสรีให้สามารถนำไปใช้ได้ รวมถึงเปิดเสรีที่ให้ทุกคนแก้ไข รวมถึงนโยบายมุมมองที่เป็นกลางจากทุกฝ่ายที่เขียนในสารานุกรม อย่างไรก็ตามการนำไปใช้อ้างอิงในเอกสารทางวิชาการยังคงเป็นข้อถกเถียงเนื่องจากการเปิดโอกาสให้ทุกคนแก้ไข ซึ่งง่ายต่อการปรับเปลี่ยนข้อมูลทุกเมื่อผู้ประสงค์ร้ายที่มือบอนเข้าไปทำลายข้อมูลหรือสิ่งดีๆ ในวิกิพีเดีย ยังเป็นปัญหาที่เกิดบ่อย แม้ว่าส่วนใหญ่ผู้ก่อการร้ายเหล่านั้นจะถูกจับได้ และมีการเข้าไปแก้ไขเนื้อหาเพิ่มเติมที่ไม่ถูกต้องเหล่านั้นอย่างรวดเร็ว โดยผู้ใช้วิกิพีเดียที่ทำหน้าที่ตรวจสอบติดตามการเปลี่ยนแปลงที่เกิดขึ้นล่าสุดการตรวจสอบเนื้อหาในวิกิพีเดีย ใช้วิธีอ้างอิงจากงานที่ได้รับการตีพิมพ์ (peer-reviewed publications) แทนที่จะเป็นบุคคลผู้เชี่ยวชาญ วิกิพีเดียไม่เรียกร้องให้ผู้ร่วมสมทบงานให้ชื่อสกุลจริงหรือข้อมูลอื่นใดเพื่อสร้างตัวตนในวิกิพีเดีย และแม้ว่าผู้สมทบงานบางรายจะเป็นผู้เชี่ยวชาญในสาขาของตน วิกิพีเดียก็ยังต้องการให้งานสมทบของเขาสนับสนุนโดยแหล่งอ้างอิงที่ตีพิมพ์แล้วและตรวจสอบได้ความน่าเชื่อถือของวิกิพีเดียได้ถูกทำการทดสอบ ในเดือนธันวาคม พ.ศ. 2548 ได้มีทีมนักวิจัยทดสอบความถูกต้องของวิกิพีเดียฉบับภาษาอังกฤษ เปรียบเทียบกับสารานุกรมบริเตนนิกา สารานุกรมที่เก่าแก่ที่สุดในโลก โดยนำเรื่องราวเกี่ยวกับด้านวิทยาศาสตร์ไปทดสอบ ผลลัพธ์ที่ออกมาสรุปว่าความถูกต้องใกล้เคียงกัน โดยมีการผิดพลาดทางข้อมูลและการใช้ภาษาใกล้เคียงกัน


 * Wikipedia เป็นสารานุกรมฟรีบนอินเทอร์เน็ตที่เป็น open source ซึ่งหมายความว่า ใครๆ ก็สามารถเข้ามาที่เว็บนี้ และเขียนข้อความเพิ่มเติมหรือแก้ไขข้อความเดิมในสารานุกรมนี้ได้ โดยขณะนี้สารานุกรมออนไลน์เล่มนี้ได้บรรจุความรู้เรื่องต่างๆ ไว้แล้วถึง 1 ล้าน 5 แสนเรื่องใน 76 ภาษาและยังคงเพิ่มขึ้นเรื่อยๆ


 * ประโยชน์ของ wiki มีมากมาย เช่นหากคุณต้องการความช่วยเหลือในการแก้ปัญหาธุรกิจที่แสนยากภายในชั่วเวลาเพียงข้ามคืน แต่ทีมของคุณอยู่กันคนละเขตเวลา คุณก็เริ่มทำ wiki แล้วจากนั้นทุกคนก็สามารถเข้ามาช่วยคุณแก้ปัญหา


 * <span style="font-family: Arial,Helvetica,sans-serif; font-size: 110%;">จากการศึกษาของสถาบัน M.I.T. พบว่า หากมีใครเข้าไปเขียนคำหยาบใน Wikipedia ระบบจะสามารถลบออกได้ภายในเวลาเพียง 1.7 นาทีโดยเฉลี่ยเท่านั้น

**ก้าวต่อไปที่อยากเห็น เมื่อใช้แล้วอยากเห็นเครื่องมือนี้ทำอะไรได้อีก**
1. ปัจจุบันจะเห็นว่าข้อมูลบางเรื่องใน <span style="font-family: Arial,Helvetica,sans-serif; font-size: 14px;">Wikipedia มีเฉพาะบางภาษาเท่านั้นจึงไม่สะดวกต่อผู้ใช้งานได้ครอบคลุมนัก ดังนั้น อยากให้ <span style="font-family: Arial,Helvetica,sans-serif; font-size: 14px;">Wikipedia สามารถแปลข้อมูลได้ทุกภาษา 2. อยากให้ <span style="font-family: Arial,Helvetica,sans-serif; font-size: 14px;">Wikipedia สร้างเป็น Application ที่สามารถ Download เป็นโปรแกรมไปใช้บนโทรศัพท์มือถือ หรือ smart phone ได้ เพื่อให้ผู้ใช้สามารถใช้งานได้สะดวกขึ้น และรวดเร็วมากขึ้น <span style="font-family: Arial,Helvetica,sans-serif; font-size: 14px;"> 3. อยากให้ Wikipedia มีการนำเสนอข้อมูลที่เป็น media มากขึ้น ไม่ใช่มีเพียงข้อมูลตัวอักษรเท่านั้น เพื่อให้ผู้ใช้เข้าใจเนื้อหา หรือข้อมูลมากยิ่งขึ้น

<span style="font-family: Arial,Helvetica,sans-serif; font-size: 110%;">ที่มา

[|www.gotomanager.com] []

**ข้อมูลนี้มาจากผู้ใด**
รมิตา ณ นคร อาริยา โสตถิธรรมรักษ์

**ประวัติ**
ในช่วงแรกเริ่ม Google Maps เป็นโปรแกรมที่ถูกออกแบบในรูป C++ โปรแกรม โดยสองพี่น้องตระกูล ลาสมูสเซ็น (Lars and Jens Rasmussen) ในบริษัท Where 2 Technologies ต่อมาในเดือนตุลาคม พ.ศ.2547 ทางบริษัท Where 2 Technologies ได้นำฐานข้อมูลของ Software ดังกล่าวให้กับเครือบริษัทของ Google และได้พัฒนาจากโปรแกรมประเภท C++ มาเป็น Web Application ซึ่งผู้ใช้สามารถใช้บริการผ่านทาง Internet Browser ได้ โดย Google ได้เผยแพร่ Web Application อย่าง Google Maps ผ่านทาง Google Blog เมื่อวันที่ 8 ตุลาคม 2548 เบื้องต้น Google Maps รองรับ Browser ของ Internet Explorer และ Mozilla เท่านั้น ต่อมา ในวันที่ 25 กุมภาพันธ์ 2548 Google Maps รองรับ Browser อย่าง Opera (ปัจจุบัน Opera ไม่รองรับ Google Maps) และ Safari และล่าสุดเมื่อเดือนธันวาคม 2553 Google Maps ได้รองรับ Browser รุ่นปัจจุบันจำนวนมาก ได้แก่ Internet Explorer 7.0+, Firefox 3.6+, Safari 3.1+ และ Google Chrome ของทาง Google เอง Google Maps ใช้เวลาในการทดลองในเวอร์ชั่น Beta ประมาณ 6 เดือน ก่อนที่จะรวม Google Maps เข้าเป็นส่วนหนึ่งของ Google Local ในวันที่ 6 ตุลาคม 2548

**การใช้งาน**
Google Maps เป็น Web Application ที่ให้ข้อมูลด้านภูมิศาสตร์ทั้งภาพถ่ายทางดาวเทียมและแผนที่ทั่วโลก สำหรับการใช้งานในเบื้องต้น ให้เข้าไปที่ Google Maps จากนั้น เว็บจะแสดงผลดังรูป ในส่วนของแผนที่จะมีมุมมองให้เลือกหลายลักษณะดังนี้ แผนที่ (Traffic) จะแสดงเส้นทาง ถนน แม่น้ำ เส้นแบ่งเขต ชื่อ จังหวัด อำเภอ ตำบล หมู่บ้าน ฯลฯ เหมาะสำหรับดูเส้นทางขับรถ หมายเลขทางหลวง ภาพรวมของแผนที่ทั้งหมด ดาวเทียม (Satellite) จะแสดงภาพถ่ายทางอากาศ เหมาะสำหรับดูภาพสถานที่จริงระยะใกล้ เช่น ตัวเมือง ตลาด จุดสนใจสำคัญๆ เพื่อหาตำแหน่งที่ถูกต้อง แบบผสม จะแสดงแผนที่ในมุมมองแผนที่และภาพถ่ายทางอากาศรวมกัน แบบพื้นดิน จะแสดงพื้นที่ในมุมมอง 3 มิติ จำเป็นต้องติดตั้ง Google Earth ในการใช้ฟังก์ชั่นส่วนนี้

ในส่วนฟังก์ชั่นแผนที่ (Traffic) จะช่วยในเรื่องของการให้ข้อมูลทางการคมนาคมทั้งทางบกและทางน้ำ โดยเฉพาะในส่วนของการเดินทาง ผู้ใช้สามารถศึกษาเส้นทาง การเดินทางไปยังที่ต่างๆ ได้ ด้วยการ ขอเส้นทาง (Get Directions) จากปุ่มที่อยู่บนซ้าย โดย Google Maps จะถามเส้นทางจากที่ใด ถึงที่ใด จากนั้น Google Maps จะประมวลเส้นทางให้กับผู้ใช้ โดยผู้ใช้สามารถเลือกเส้นทางที่ต้องการและสามารถปรับเปลี่ยนได้ตามความเหมาะสม



ในส่วนฟังก์ชั่นดาวเทียม (Satellite) จะให้ข้อมูลกับผู้ใช้งานหลากหลายด้าน โดยเฉพาะด้านการพยากรณ์อากาศประจำวัน ซึ่งเป็นส่วนที่นิยมสำหรับผู้ใช้ทั่วไป ในส่วนของข้อมูลเชิงลึก ฟังก์ชั่นส่วนนี้ถือเป็นประโยชน์ในการให้ข้อมูลด้านธรณีวิทยาและอุตุนิยม วิทยาเป็นอย่างมาก Google Maps สามารถให้ข้อมูลเชิงลึกได้หลากหลายและครอบคลุม เช่น ลักษณะทางภูิมิศาสตร์ของพื้นที่ ลมมรสุม กระแสน้ำเย็นและอุ่น อุณหภูมิในแต่ละพื้นที่ เป็นต้น

ประโยชน์ที่ได้รับจากการใช้งาน
Google Maps เป็น Web Application ที่สามารถนำมาประยุกต์ใช้ได้กับทุกคน ทุกเพศ ทุกวัย ทุกสถาบัน สามารถนำมาใช้ประโยชน์หลากหลายสถาบัน ในวัตถุประัสงค์ที่ต่างกัน ดังนี้ 1. บุคคลทั่วไป นิยมใช้ข้อมูลจาก Google Maps ในรูปแผนที่ (traffic) เพราะเป็นประโยชน์ต่อการเดินทางพอสมควร เพราะ ฟังก์ชั่นนี้ ผู้ใช้สามารถศึกษารายละเอียดการเดินทางและมองเห็นภาพได้ชัดเจนยิ่งขึ้น 2. นักเรียน/นักศึกษา นิยมใช้ในการศึกษา โดยเฉพาะในวิชา ภูมิศาสตร์ ใช้ในการศึกษาลักษณะทางภูมิอากาศ ภูมิประเทศ ภาพถ่ายทางดาวเทียม เทคโนโลยีสารสนเทศทางภูมิศาสตร์ และอื่นๆ 3. ครู/อาจารย์ นิยมใช้ประกอบการสอนในวิชาต่างๆ โดยเฉพาะวิชาวิทยาศาสตร์ (ธรณีวิทยา) และวิชาสังคมศึกษา (ภูมิศาสตร์) 4. องค์กรต่างๆ นิยมใช้เป็นฐานข้อมูลประกอบการทำกิจการต่างๆ เช่น การตัดถนน การปลูกสร้างสิ่งก่อสร้างต่างๆ ตามทำเลหรือที่ดินที่เหมาะสม การใช้ข้อมูลในการพยากรณ์ทางอากาศ การขุดเจาะน้ำมัน การทำอุตสาหกรรมทางทะเล ฯลฯ

**ก้าวต่อไปที่อยากเห็น เมื่อใช้แล้วอยากเห็นเครื่องมือนี้ทำอะไรได้อีก**
1. อยากให้มีการระบุสายรถเมล์ที่วิ่งผ่านบริเวณต่างๆในแผนที่ เพื่อคนที่ไม่เคยเดินทางไปบริเวณนั้นแต่มีธุระจำเป็นต้องไป และไม่มีรถส่วนตัว ได้ทราบว่าสามารถนั่งรถเมล์สายอะไรได้บ้าง จะได้ขึ้นรถถูกสาย 2. อยากให้ผู้ใช้สามารถเห็นรายละเอียดเป็นรูปภาพของสถานที่จริงได้เลย เพื่อเวลาไปถึงจะได้ทราบได้เลยว่าเป็นสถานที่ที่เราต้องการจะไป ไม่ผิดที่แน่นอน 3. อยากให้มีรายละเอียดแผนที่ครอบคลุมทุกประเทศ เวลาไปต่างประเทศแล้วต้องการไปสถานที่ต่างๆจะได้ไปถูกเส้นทาง ไปท่องเที่ยวได้อย่างไม่หลงทาง 4. ปัจจุบัน สหรัฐอเมริกาได้เปิดระบบ Street View แล้ว ผู้ใช้สามารถศึกษาเส้นทางในแนวระดับได้ จากปกติ Google Maps จะแสดงผลในแนวดิ่งเท่านั้น อยากให้ Google Maps นำระบบดังกล่าวมาใช้ในประเทศไทยบ้าง เพราะจะส่งผลให้ผู้ใช้เห็นภาพข้อมูลได้ชัดเจนมากยิ่งขึ้น (อ้างอิงจาก ข้อ 2)

media type="custom" key="12068555"
 * About Google Maps**

[|Google Maps - Wikipedia, the free encyclopedia] [|Google map - slideshare] [|วิธีการใช้งานแผนที่ (Google Maps) | AtSiam] [|The genius brothers behind Google Wave - CNN]
 * ที่มา**

**ข้อมูลนี้มาจากผู้ใด**
ธนโชติ กตเวทิตาธรรม กมลชนก พานิชพึ่งรัถ

3.Google Plus

 * Google+ (Google Plus)** คือโครงการของ Google ที่มีความพยายามมานานหลังจากมีการออกมายอมรับก่อนหน้านั้นว่า Google ขยับตัวช้าไปในเรื่องนี้แถมยังมีข้อเสนอพิเศษให้กับพนักงานที่สามารถคิดโครงการ Social Networks ให้ออกมาประสบความสำเร็จอีกด้วย โดยก่อนหน้านี้เราคงเห็นปุ่ม Google+ ที่เปิดตัวกันไปก่อนหน้านี้แล้วซึ่งหลายคนก็ยังมีข้อสงสัยกันอยู่ว่ากดไปแล้วมันจะได้อะไรแหล่งปลายทางของข้อมูลที่กด Google+ นั้นจะไปอยู่ที่ไหน ไม่นานนักทาง Google ก็ได้เปิดตัว Social Networks ของตัวเองแล้วโดยใช้ชื่อว่า Google+ (Plus)

โดย Google+ มีประเด็นสำคัญคือ **"อยากจะแชร์บางเรื่อง กับคนบางส่วนเท่านั้น"**
 * Google+** ใช้ชื่อ Tagline เอาไว้ว่า **"Real-life sharing, rethought for the web."** ซึ่งแน่นอนนี่คือคำเฉลยของข้อมูลจากปุ่ม Google+ ที่ออกมาก่อนหน้านี้

media type="youtube" key="nGugj1ym594" height="315" width="560" align="center"
 * The Google+ Song**


 * +Circles** คือระบบเพื่อน ทำให้เราสามารถสร้างกลุ่มเพื่อนเพื่อแลกเปลี่ยนข้อมูลกันได้ สามารถกำหนดเป็นกลุ่มๆได้ เช่น เพื่อน, ครอบครัว และกำหนดจำนวนคนในกลุ่มได้มากกว่า 100 คนเพื่อใช้พูดคุยกันบนโลกออนไลน์ได้ สำหรับฟีเจอร์นี้มีข้อดีคือ แบ่งกลุ่มเฉพาะ เพื่อให้เราติดตามข่าวสารและแบ่งปันข่าวสารได้เฉพาะกลุ่ม คนที่อยู่ใน Circle ของเราเท่านั้นที่จะสามารถแลกเปลี่ยน และรับรู้เรื่องราวบน Circle นั้นๆที่เราสร้างขึ้น คล้ายกับ Group ใน Facebook นั่นเองค่ะ
 * +Hangouts** คล้ายๆกับเป็นฟีเจอร์นัดพบ ไม่ว่าใครก็สามารถ Join กันได้ เพื่อความสมบูรณ์แบบ ทาง Google จึงไม่พลาดที่จะมี +Mobile โดยมีฟีเจอร์ต่างๆครบเหมือนกับเล่นอยู่บนเครื่องคอมพิวเตอร์ ซึ่งในปัจจุบันก็มี Application ให้ดาวน์โหลดผ่าน [|Android Market] แล้วเช่นกัน

ในตอนแรกทาง Google+ เปิดตัวให้คนเข้าใช้งานแบบจำกัด คือต้องได้รับการ invite เข้าไปเล่น แต่ไม่นานนักก็เปิดให้ทุกคนได้เข้าใช้งาน สำหรับใครที่ยังไม่มีก็เข้าไปสมัครกันได้เลยที่ [|Google+] ค่ะ

media type="custom" key="12068139"
 * About Google+**

media type="custom" key="12068145"
 * How to use Google+** ([|Docs])

media type="custom" key="12068163"
 * 9 reasons that you should use Google+** ([|Docs])

ปัญหาหลักของ Google+ ตอนนี้คือ เป็น Social Network ที่เปิดตัวหลังจาก Facebook ทำให้คนที่เล่น Facebook อยู่แล้ว ซึ่งมีเป็นจำนวนมาก คิดว่าไม่มีความจำเป็นต้องมี Social Network ที่มีลักษณะคล้ายคลึงกันตัวอื่นเพิ่มอีก Google ในขณะนี้ถือว่ามีฐานข้อมูลใหญ่มาก ในเรื่องจำนวนของผู้ใช้ แต่จะทำอย่างไรให้ผู้ใช้ที่มี account gmail ที่เป็น interactive user ใน Google+ มาเป็น active user ให้จงได้ ด้วยความที่ Google มี Application อยู่เป็นจำนวนมาก น่าจะนำจุดนี้มาใช้ให้เป็นประโยชน์ ให้ทุกส่วนของ Application อื่น สามารถ link กับ Google+ ได้ อย่างเช่นที่ Google+ Application ใน Android Market ที่จะ Auto Sync รูปภาพที่ถ่ายจากกล้องขึ้นไปให้เลย (แต่เราสามารถปิดฟีเจอร์นี้ได้) เป็นต้นค่ะ

[|มาสร้าง Google+ Pages กันเถอะ] (8 Nov 11) [|Google+ มีสมาชิก 62 ล้านรายแล้ว] (28 Dec 11) [|ยอดผู้เข้าใช้ Google+ มีแนวโน้มสูงขึ้นอีก] (5 Jan 12) [|What is Google+ (Google Plus) and do I need it?] [YouTube] [|Google+ Video Guide (The New Google Plus Social Network)] [YouTube]
 * เนื้อหาเพิ่มเติมเกี่ยวกับ Google+**

**ที่มา**
[|วิธีการใช้งานเบื้องต้น Google Plus อธิบายด้วยภาษาง่าย ๆ] [|google plus คืออะไร (Google+)] [|9 เหตุผลที่ควรย้ายจาก Facebook มาใช้ Google+] [|วิธีเล่น Google + สำหรับมือใหม่]

**ข้อมูลนี้มาจากผู้ใด**
พริมา เสียงเพราะดี